GiliGold/VAD_KnessetCorpus huggingface dataset:
מוריה ברבי:
 אז אנחנו מודים לך, אדוני, על הדיון ועל היוזמה ועל ההעמקה
מוריה ברבי:
 התעשייה סובלת ממחסור חמור בכוח אדם
מוריה ברבי:
 מצוקת כוח אדם
מוריה ברבי:
 כמובן שהיא החמירה אחרי המלחמה, בין השאר בעקבות הסגר של העובדים הפלסטינאים שלא מגיעים
מוריה ברבי:
 יש לנו החלטה, על רקע המצוקה הזו בדיוק ניתנה החלטת ממשלה שאמורה לטפל בבעיה הזאת של 3,000 זרים
מוריה ברבי:
 גם ב-2018 הייתה לנו החלטת ממשלה שיושמה באופן חלקי ומצומצם מאוד, בדיוק בגלל החסמים
מוריה ברבי:
 חלק מהחסמים גם העלויות הגבוהות
מוריה ברבי:
 נקבע לנו שכר מינימלי שהוא יחסית גבוה וכאשר ההעסקה היא לא כדאית זה מהווה חסם בפני העסקה
מוריה ברבי:
 כרגע יש לנו עוד בעיה והיא גם בעיה שהייתה גם בהחלטה הקודמת שלא אפשרה את היישום שלה, שרשימת המדינות המותרת להבאת עובדים כרגע מאוד מאוד קשה עד בלתי אפשרי לאתר עובדים במדינות האלה
אליהו מרידור:
איזה?
מוריה ברבי:
רשימת המדינות שלנו הן מדינות שהתמ"ג שלהם שווה או גבוה לישראל
מוריה ברבי:
 וכן מדינות נוספות, אבל יחד עם זאת, זה מדינות שלא נותנות מענה
מוריה ברבי:
 מדינות באירופה לא נותנות מענה
מוריה ברבי:
 כאשר פונים לחפש, וכמובן אין לנו הסכם בילטראלי
מוריה ברבי:
 כאשר פונים ומחפשים חברות גיוס ומשקיעים בזה משאבים וכספים, וכידוע, כרגע זה על הפרק ההחלטה הזו והיישום
מוריה ברבי:
 נבצר מאתנו לממש את ההחלטה ואת ההקצאה בגלל המדינות הללו
מוריה ברבי:
 בין אם הם מעדיפים לעבוד באירופה
מוריה ברבי:
 בזמן מלחמה כמובן שהכול הרבה יותר מחמיר והאינטרס שלהם להגיע לכאן הוא יורד
מוריה ברבי:
 זה הביא לכך שהחלטת הממשלה שהכירה במצוקת התעשיינים, בפעם השנייה היא לא ניתנת ליישום
מוריה ברבי:
 נוצר מצב אנורמלי
מוריה ברבי:
 אנחנו מבקשים תאפשרו לנו, אגב, הקצאה של 3,000 זה טיפה בים לעומת המחסור והמצוקה שהתעשייה מתמודדת איתה
מוריה ברבי:
 אנחנו מבקשים תאפשרו לנו ליישם בפועל את ההחלטה
מוריה ברבי:
 תנו לנו את התנאים
מוריה ברבי:
 תגמישו ותרחיבו את רשימת המדינות
אליהו מרידור:
מאיפה הייתם רוצים להביא לדוגמה ואתם לא יכולים?
מוריה ברבי:
בדומה לענפים אחרים: ממולדובה, אוקראינה, מדינות ברית המועצות לשעבר
מוריה ברבי:
 הודו, פיליפינים
מוריה ברבי:
 אנחנו לא מאוד בררנים
מוריה ברבי:
 בסופו של דבר אנחנו צריכים עובדים, עובדים מיומנים ולא מיומנים
אליהו מרידור:
 משרד העבודה?
אביבית אסרף:
החלטת הממשלה שהנציגה מההתאחדות מדברת עליה זו החלטה 860
אביבית אסרף:
 אני חושבת שאנחנו מכירים את הנושא של השכר בתעשייה
אביבית אסרף:
 אני רק רוצה לציין שלפני שההחלטה הזאת נקבעה התעשיינים באו באמצעות משרד הכלכלה וגם דרכם ואמרו שכל החסם מדבר אך ורק על עלויות ועל השכר שיש לעובדים
אביבית אסרף:
 שאין להם שום בעיה עם שאר המנגנונים שמופעלים בתעשייה
אביבית אסרף:
 שהבעיה היחידה זו בעיית השכר
אביבית אסרף:
 ולכן קבענו צוות שידון בשכר שהיה עד אז, מדבר על מכסה של 1,500, כשהוא מדבר על 130% שכר בתעשייה
אליהו מרידור:
אבל זה טופל
אביבית אסרף:
 ועכשיו הטענה של התעשיינים היא אחרת
אביבית אסרף:
 אחרי שהם אמרו שיוכלו להביא את העובדים באותן מגבלות, רק עניין השכר הוא המרכיב הבעייתי, כרגע הם מדברים על זה שגם רשימת המדינות היא בעייתית
אביבית אסרף:
 זאת אומרת אנחנו פשוט עוברים שלב אחרי שלב, אחרי שטיפלנו בשכר אז מגיעה כרגע דרישה לבטל את מדינות התמ"ג ומעלה
אביבית אסרף:
 אני חושבת, שוב, כל המנגנון הזה בתעשייה בגלל שיש עובדים בתעשייה
אביבית אסרף:
 זאת אומרת עוד פעם, יכול להיות שהם טוענים שאין מספיק
אביבית אסרף:
 יש כרגע עובדים ישראלים בתעשייה
אביבית אסרף:
 אנחנו לא רוצים לדחוק
אביבית אסרף:
 כשאנחנו מדברים על תעשייה אנחנו מדברים גם על טכנאים ועל הנדסאים ועל מפעילי מכונות ועובדים מקצועיים
אביבית אסרף:
 לא רק על עובדי כפיים במקצועות בשכר הנמוך ביותר
אביבית אסרף:
 זאת אומרת זה מנעד רחב של תחומים
אביבית אסרף:
 כן עולה חשש לפגיעה ודחיקה של עובדים ישראלים משוק העבודה
אביבית אסרף:
 לכן המנגנונים האלה קיימים, כדי שלא יביאו עובדים מכל מיני מדינות שלא ניתן באמת לוודא שמשולמות להם מכלול הזכויות שלהם
אביבית אסרף:
 זה נוצר לא סתם
אביבית אסרף:
 כל המנגנונים האלה נועדו כדי למנוע דחיקה של עובדים ישראלים
אליהו מרידור:
מה עם חלוקה לתתי סעיפים בתוך אותו ענף? זאת אומרת שאם אנחנו רוצים לדבר רגע בתעשייה, אז אנחנו לא נגיד טכנאים ולא נגיד עכשיו מפעיל מכונה
אליהו מרידור:
 נגיד עכשיו אורז או עובד כפיים באמת
אליהו מרידור:
 אם אנחנו נבודד אותו, כי הוא פחות בנמצא, אולי אותו כן יהיה אפשר להביא ממדינה עם תל"ג
אביבית אסרף:
 זה דברים שיצטרכו להידון, זה דבר אחד
אליהו מרידור:
זה עונה לכם לצרכים שלכם?
מוריה ברבי:
אני אשמח להתייחס
אביבית אסרף:
אני לא יודעת אם אפשר לבודד
אביבית אסרף:
לא, אני לא יודעת כרגע במילה תעשייה, אז יכול להיות שנצטרך לקרוא לזה קצת אחרת, לפי משלחי יד
אליהו מרידור:
אין ספק, גב' אסרף, שאת צודקת שלהביא עכשיו טכנאי מזגנים לשטראוס ניתן למצוא פה בארץ
אליהו מרידור:
 ואם רוצים להביא, יתפנו ויביאו ממדינות שהתל"ג בהן גבוה
אליהו מרידור:
 אבל אם צריך להביא מישהו שצריך לחבר עופות שנשחטו כרגע למכונת מריטה, אז כנראה שמדובר בעבודה שהיא קצת שונה והמלאי הוא אחר
אליהו מרידור:
 ואם יצטרך ללכת להביא בן אדם מאותה מדינה שממנה הוא יביא טכנאי מזגנים, זה אתגר שהוא קצת פחות סביר לביצוע
אליהו מרידור:
 ובהעדר עובדים פלסטינאים שהם היחידים שהיו עושים את זה, אנחנו שמענו את זה גם בסיור הקודם
אביבית אסרף:
שמענו בסיור הקודם
אביבית אסרף:
 גם שמענו את הנושא של השכר בסיור הקודם, שהוא גם קצת לא היה בדיוק אחד חד ערכי עם כל מה שהציגו לנו
אביבית אסרף:
ונקודה אחת שאני חייבת לגבי הפלסטינאים
אביבית אסרף:
 אנחנו מעלים את זה דיון אחר דיון, מה עושים עם זה
אביבית אסרף:
 אמרנו שזה משהו של מדיניות ממשלתית וכמובן שחייב את משרד הביטחון
אביבית אסרף:
 אנחנו לא יודעים להגיד
אביבית אסרף:
 אנחנו לא יכולים להכניס היום עובד זר
אביבית אסרף:
 עובד זר נכנס לפה לחמש שנים
אביבית אסרף:
 פלסטינאים אנחנו לא יודעים מתי ייגמר הסיפור הזה ומה יהיה איתו
אליהו מרידור:
כן, אבל אנחנו מבינים שמראש היה מחסור
אליהו מרידור:
 בלי שום קשר, כשנפגשתי עם בחור שיש לו מפעל של תמרוקים, פארם
אליהו מרידור:
 והוא אומר שמתוך 18 ערוצים לייצור הוא מפעיל שלושה
אליהו מרידור:
 וגם כשהיו פלסטינאים הוא נאלץ להפעיל 11
אליהו מרידור:
 אז גם אם יבוא היום הפלסטינאים הוא במחסור של שבעה ערוצי ייצור
אליהו מרידור:
 מבינים שזה בסדר שלא נביא את המאה אחוז מחסור מתוך מה שהיו מגיעים פלסטינאים
אליהו מרידור:
 אבל לתת מענה, לפחות חלקי
אליהו מרידור:
 אותו דבר בעל משחטה שהופיע בפנינו וכן הלאה
אביבית אסרף:
אז אני אומרת שהסוגייה הזאת תצטרך לדון בצוות המשרד עם המשרדים הרלוונטיים והגורמים
אליהו מרידור:
אז אני מבקש
אליהו מרידור:
 זו הצעה שאני מעלה
אביבית אסרף:
כמובן שנרצה לראות גם נתונים
אביבית אסרף:
 לראות את השכר, כאילו שבאמת מציעים פה לעובדים ישראלים שכר שהוא הגון וראוי
אליהו מרידור:
את צודקת לחלוטין
אליהו מרידור:
 אין ספק שבזכות הסיור שקיימנו השבוע אנחנו - - -
אביבית אסרף:
 שאנחנו נדע שהם מקבלים מספיק כסף ועדיין אומרים לא
אביבית אסרף:
 ולא משלמים להם שכר כל כך נמוך לעובד ישראלי שהוא בורח ואז אומרים אנחנו צריכים להביא עובד זר
אליהו מרידור:
 צודקת לחלוטין
אליהו מרידור:
 אבל אני מבקש לא לגבש מסקנות ביניים כל עוד שלא היינו בשער המפעלים שאנחנו מתכוונים להגיע אליהם
אליהו מרידור:
 ואני מבקש להקפיד את התחושות שהצטברו אצלנו בעקבות הסיור המניפולטיבי שחשבו שנסתפק בו
אליהו מרידור:
 ועד שלא נסיים לראות עוד מגוון מייצג לא נסיק מסקנות
אליהו מרידור:
אני מצטער, אנחנו מתכוונים לקיים לפחות עוד סיור ודיון אחד
אליהו מרידור:
 אז אני אקשיב לכם
אליהו מרידור:
 גם שלחנו אותה לשיעורי בית וגם יש אנשים שהלו"ז שלהם עוד מלא וצריכים לעמוד בו
אליהו מרידור:
 אז ברשותכם אני אפנה לדברי סיכום
אליהו מרידור:
      אמנם הוועדה ביקשה בתחילת הדיון מרשות האוכלוסין לתקן את נוהל הבאת העובדים הזרים לענף הבניין, שלא בהסכם בילטראלי, כך שיהיה כפוף לשיקול דעת בדיוק כפי שמופיע בהסכם הבילטראלי
אליהו מרידור:
 אך השתכנעה שבעת הזו נכון יהיה שהתאחדות הקבלנים והתאגידים יראו את המאמצים שהם עושים ולכשייתקלו במחסומים הם יפנו והנושא יעלה לדיון
אליהו מרידור:
 לפיכך החליטה להשהות בעת הזו את בקשתה; אני אקיים פגישה בדחיפות עם משרד הבינוי והשיכון על תיקון הנוהל של רישום התחלתי של 1,000 עובדים זרים בענף הבניין בגיוס מכל מדינה
אליהו מרידור:
 אני מניח שביטאתי היטב את גישתי ואת ההתרעמות שלי; הוועדה מבקשת מרשות האוכלוסין וממשרד החקלאות להעביר את התייחסותם לוועדה איך עוזרים לחקלאים שלפני המלחמה העסיקו פלסטינאים ומבקשים להעסיק במקומם היום עובדים זרים, הגם שברור שגם בדיוק אותו דבר כמו הענף הקודם שדיברנו, גם אם יגיעו היום עובדים זרים זה לא ייתר את ההגעה של העובדים הפלסטינאים
אליהו מרידור:
 גם אם כולם היום יאושרו וירצו להגיע לכאן
אליהו מרידור:
      הוועדה מבקשת מרשות האוכלוסין להעביר רשימת פילוח של בקשות מקלט לפי מדינות של עובדים זרים שהגיעו לישראל לעבוד בענפים השונים לפי אחוזים שלהם מבין מספר העובדים שעבדו בישראל
אליהו מרידור:
 בנוסף נתונים על כמה משתלמים ומאיזו מדינה הגישו בקשות מקלט; הוועדה מבקשת ממשרד המשפטים ומגב' דינה דומיניץ להעביר לוועדה צפי לפגישת הצוותים בראשות מנכ"ל לביטחון לאומי הקרובה, בעקבות ההתפתחויות האחרונות של הבאות עובדים זרים לישראל בשל המלחמה
אליהו מרידור:
 ואת המסקנות של הצוות של מניעת דמי תיווך לא תקין לעובדים שהגיעו בחודש ושיגיעו בקרוב, שלא במסגרת הסכמים בילטראליים
אליהו מרידור:
      כמו כן, הוועדה מבקשת מרשות האוכלוסין ומהתאחדות החקלאים לשבת ולדון בדחיפות בעניין עובדים זרים העונתיים
אליהו מרידור:
 ליצור תוכנית מסודרת
אליהו מרידור:
 אני מבקש גם כן לקבל הזמנה ואני אשתדל לשלב את זה בלו"ז המתוכנן שלי
אליהו מרידור:
 ובמידה ולא, אז הוועדה מבקשת לדווח לה על המסקנות; לעניין המיצוי של המכסה של ה-5,000 לחקלאות, אני הבהרתי קודם והוועדה מדגישה שבמידה והיא תתרשם או שיהיה לה יותר מספק סביר להניח שלא בוצעו כל המאמצים הנדרשים באופן סביר לגייס עובדים בעת הזו משיקולים זרים שאני חושד שקיימים
אליהו מרידור:
 אני מניח שאתם יודעים למה אני מתכוון ולחלקם אני רמזתי
אליהו מרידור:
 אני אפעל בכל כוחי, פעם ראשונה, לבטל את ה-5,000
אליהו מרידור:
 ושנית להבא אני אבחן בשבע עיניים כל בקשה והקרדיט הרב והעצום שאתם זוכים לו ממני בימים אלו ועוד קודם יפגע
אליהו מרידור:
      תודה רבה, הישיבה נעולה
יעקב אשר:
בוקר טוב, אני פותח את ישיבת הוועדה המשותפת, ועדת הפנים והוועדה המיוחדת לעובדים זרים
יעקב אשר:
 יושב-ראש הוועדה, עמיתי, חבר הכנסת אליהו רביבו יצטרף בעוד רבע שעה או בעשרים הדקות הקרובות
יעקב אשר:
 מאחר והוא גם מרכז הקואליציה בוועדת הכספים, הוא נמצא כרגע בפגישה בנושאים הללו
יעקב אשר:
 מאחר ואנחנו ביום קצר יחסית אנחנו נפתח את הישיבה בלעדיו, ותוך כדי הדברים הוא יגיע
יעקב אשר:
 זאת הישיבה השלישית או הרביעית, אני כבר לא סופר ואני מקווה שהיא האחרונה, למרות שלצערי אני לא בטוח
יעקב אשר:
 על סדר-היום: נושא המחסור בעובדים זרים בענף התשתיות והבנייה וההשלכות על משבר הדיור – ישיבת מעקב
יעקב אשר:
 זו ישיבה משותפת של ועדת הפנים ושל הוועדה המיוחדת לעובדים זרים
יעקב אשר:
      אני מבקש לדעת את תמונת המצב ואיפה אנחנו נמצאים
יעקב אשר:
 אני רוצה להזכיר שאנחנו נותנים הרבה גיבוי וכוח לרשות האוכלוסין ולאנשים שם, כדי לקדם הסכמים בילטרליים, כדי שיהיו לנו במחסנית מספיק אפשרויות לעתיד וכדי להתקדם איתן
יעקב אשר:
 אנחנו יודעים שהדברים האלה הולכים לאט, אבל הם חשובים כדי שלא יהיו לנו בעתיד בעיות
יעקב אשר:
      מתוך הישיבות כאן התברר – ומה שברור לכולנו לחלוטין, קואליציה ואופוזיציה וגם על כלל משרדי הממשלה ותכף נשמע את כולם – שחייבים במקביל לכל העבודה החשובה שנעשית כאן, לתת כרגע מה שנקרא זריקת SOS לענף הבנייה
יעקב אשר:
 אני לא יודע אם אתם רואים את מה שכולנו רואים, הסתובבתי השבוע, נסעתי לכמה מקומות בארץ
יעקב אשר:
 פרויקטים שלמים של תשתיות, כבישים, כל נתיבי ישראל, אתה רואה שהכול עומד, פועל אחד לא נמצא שם
יעקב אשר:
 אני מדבר על פרויקטים ענקיים של המדינה, שהמדינה משווקת ואין בהם פועלים
יעקב אשר:
 פרויקטים פרטיים שאין בהם פועלים, שלא נדבר על כל הפרויקטים, שכרגע אנחנו עסוקים ב-back office ובכל הנושא של מינהלת תקומה, שאנחנו יודעים שגם שם הולכות להיות שתי סוגי עבודות
יעקב אשר:
 עבודה אחת, למצוא ולבנות אתרים חלופיים לתקופה של השיקום
יעקב אשר:
 והשיקום עצמו, לא יהיה עם פטיש ומסמר, אלא יצטרכו להוריד בתים ולבנות אותם מחדש
יעקב אשר:
      הוועדה עסוקה באמת מבוקר עד ערב, בשחרור המון המון חסמים בתכנון ובבנייה, בכל הרגולציה של תכנון ובנייה
יעקב אשר:
 גם בנושא ממ"דים וגם בנושאים אחרים
יעקב אשר:
 יש לנו דיון מחר על מה שעבר השבוע במליאה, אנחנו נפתח אותו להרבה מאוד נושאים שקשורים לתכנון ובנייה
יעקב אשר:
 להאיץ היתרים, להאיץ פרויקטים ולהמשיך את הבנייה
יעקב אשר:
 הוועדה דאגה – אנחנו מתכללים את משרדי הממשלה, לצערי הרב – שייצא מסמך לראשי הרשויות ויסביר להם, שגם עכשיו בתקופת הבחירות הם צריכים להאיץ
נאור שירי:
הוועדה לתכנון ובנייה
יעקב אשר:
הוועדות לתכנון ובנייה
יעקב אשר:
 אנחנו מטפלים בכל דבר שזז
יעקב אשר:
 בעקבות הישיבה שלנו בשבוע שעבר, משרד השיכון הגיש הצעת מחליטים לממשלה, שבאה ומדברת על אותה הצעת מחליטים שעשו בחקלאות, וטוב שעשו, וצריך לשבח אתכם על הגמישות ועל ההבנה שצריך היה לתת עזרה SOS
יעקב אשר:
 אותה החלטה לגבי הנושא של העובדים לבנייה מוגבלת בזמן, מוגבלת בכמות
יעקב אשר:
 היא לא תפגע – למיטב ידיעתי וסרקתי את כל משרדי הממשלה הרלוונטיים בעניין הזה – הלאה בהסכמים או בדברים אחרים
יעקב אשר:
 להזכיר לכם שבדיון הראשון מכרו לנו כאן בוועדה את סין, כשאנחנו יודעים כולנו שסין, בטח בתקופה הזאת לא תהיה המקום שממנה ייוושע עם ישראל, לא בעובדים ולא בשום דבר אחר
יעקב אשר:
 גם מסיבות ארגוניות כאלה ואחרות, אנחנו עוד רחוקים מהסכם
נאור שירי:
כמו שאמר נציג משרד החוץ
יעקב אשר:
 וגם אחרי שנוכחנו לדעת, כלומר לא באנו עם אג'נדה, היו כאלו שבאו ואמרו מייד, בואו נלך ישר לעניין הזה
יעקב אשר:
 אני הלכתי בדרך של לבחון כל דבר ולראות
יעקב אשר:
 אני רק רוצה לראות את המבחן שלי ביישום ומתי
יעקב אשר:
 והגענו למסקנה ברורה לחלוטין, אין אחד שלא הבין את זה, גם הפרוטוקול הבין את זה אפילו, שאנחנו חייבים כרגע לחשוב מחוץ לקופסה ולהשתמש בכלים מחוץ לקופסה
יעקב אשר:
 כמובן ההנחיה היא להשתמש בשום שכל בכלים האלה, עם עקרונות של העסקה שוויונית, והעסקה שלא חלילה תפגע בצלמו של אדם כעובד וכולי
יעקב אשר:
      מבחינתי יש דבר אחד שצריך לצאת מהישיבה הזאת היום, אחרי שנשמע ונסגור את כל הדברים
יעקב אשר:
 הצעת המחליטים שהוגשה על ידי משרד השיכון, לצערי הרב, כרגע לא מתקדמת בגלל התנגדות של משרד הפנים לעניין הזה
יעקב אשר:
 דיברתי עם שר הפנים כמה פעמים, ואני רוצה לשמוע את העמדה שלכם
יעקב אשר:
 לפחות עד עכשיו היו סיבות, בדיקות כאלה ואחרות, נגמר זמן הבדיקות
יעקב אשר:
 צריך להעלות את זה לישיבת ממשלה ובממשלה יחליטו
יעקב אשר:
 אם הממשלה תמצא לנכון שאין בכך צורך כרגע, שהם יקבלו את ההחלטה הזאת וייקחו את זה על עצמם
יעקב אשר:
 אני לא מוכן בשום פנים ואופן שההחלטה הזאת לא תדון בישיבת הממשלה ביום ראשון
יעקב אשר:
 אני מציע שהיא תאושר, אני מקווה שהיא תאושר – אני גם בטוח שהיא תאושר
יעקב אשר:
 הממשלה סוברנית לעשות מה שהיא רוצה, אבל לא יכול להיות שאנחנו ניתקע עם העניין הזה
יעקב אשר:
      אני אתחיל עם משרד השיכון, איפה אנחנו עומדים? האם דייקתי בדברים שלי? האם לא דייקתי? מהי עמדתכם ומה אתם עושים? תקשיבו כולם, הרי בסוף משרד הפנים לא מטפל בחקלאות ולא מטפל בבנייה, זה לא העיסוק שלו
יעקב אשר:
 העיסוק שלו הן הרשויות המקומיות וכולי, הוא מטה הרוחב
יעקב אשר:
 רשות האוכלוסין בעניין הזה הוא צומת מרכזי שחייב את ההירתמות של משרד הפנים לצורך העניין הזה, אבל אתם הלקוח
יעקב אשר:
 אני שואל מה משרד השיכון עושה או חושב לעשות? תני לנו תמונת מצב, בבקשה
אפרת פרוקצ'יה:
אני יועצת משפטית במשרד הבינוי והשיכון
אפרת פרוקצ'יה:
 כפי שנאמר בהתאם לצורך שאנחנו זיהינו אצלנו במשרד, הפצנו ביום רביעי טיוטת החלטה למשרדים, שמדברת באופן עקרוני על הבאת עובדים שלא באמצעות הסכמים בילטרליים
אפרת פרוקצ'יה:
 אנחנו חושבים שעדין צריך להחיל באופן חד-צדדי את כל עקרונות ההסכמים הבילטרליים, כדי לאפשר עד כמה שאפשר מצב של הגנה הרמטית על זכויות העובדים
אפרת פרוקצ'יה:
 אנחנו בשיח בין-משרדי, מחכים לעמדות המשרדים לגבי הצעת ההחלטה לפני העלתה לממשלה
יעקב אשר:
את משפטנית לא דיפלומטית, הבנתי שיש שיח, השיח הזה מתקיים כבר שבוע פלוס
יעקב אשר:
 אני רוצה שתגידי לנו איך אתם גורמים לכך שהנושא יעלה לדיון בממשלה
יעקב אשר:
 מי תוקע את זה כרגע? למה זה תקוע?
אפרת פרוקצ'יה:
כדי לעלות לממשלה אנחנו צריכים דיון במשרד המשפטים, כפי שהבטחנו בפעם הקודמת
אפרת פרוקצ'יה:
 פני כן צריך לסגור את המתווה בהחלטה, ובעניין הזה אנחנו בשיח עם משרדי הממשלה השונים
אפרת פרוקצ'יה:
 כדי לסגור את המתווה, מחכים לעמדות חלק מהמשרדים, שנמצאים כאן ואפשר לשאול אותם לגבי זה
יעקב אשר:
כן, אבל אני לא צריך לעשות את העבודה הזאת במקומכם? האם את יודעת שיש משרד שמתנגד? ואם כן איזה משרד? ונשאל אותו את השאלה
אפרת פרוקצ'יה:
לא קיבלנו התנגדות מאף משרד
אפרת פרוקצ'יה:
 אני יודעת שמשרד הפנים עדיין נמצא בדיונים פנימיים אצלו לגבי המתווה
יעקב אשר:
גם אני יודע
יעקב אשר:
 אני שואל את השאלות רק כדי לקבל את התשובה הפורמלית
אפרת פרוקצ'יה:
זה המצב כרגע
אפרת פרוקצ'יה:
 אנחנו מחכים למתווה כדי שנוכל לזקק ולהגיע למתווה מוסכם, ואז להעלות את זה בדרך הרגילה, באישור משרד המשפטים, לממשלה
יעקב אשר:
מה ההתלבטויות ומה הבעיות? אנחנו עדיין לא יודעים, תכף נשמע אותן
יעקב אשר:
 אני אתחיל מהקל אל הכבד
יעקב אשר:
 משרד החוץ, עמדתכם לגבי התסקיר הזה
חגי שגריר:
אנחנו אמורים לעשות דיון פנימי אצלנו, כמו שנעשה בנוגע למתווה החקלאות
חגי שגריר:
 נעשה אצלנו דיון פנימי ונגיש את העמדה שלנו
יעקב אשר:
למה הדיון הזה לא נעשה עד עכשיו?
חגי שגריר:
עד עכשיו התעסקנו בחקלאות
יעקב אשר:
אבל יש תסקיר כבר שבוע
חגי שגריר:
נכון, נמצא איתנו תובל בזום, מאגף משפט אצלנו
חגי שגריר:
 למיטב ידיעתי עדיין לא מסרנו עמדה בנוגע לתסקיר
יעקב אשר:
 למיטב ידיעתך, האם אתה רואה איזשהו הבדל או בעייתיות? הרי תמכתם בהחלטה לגבי החקלאות
חגי שגריר:
אני מניח שלא
חגי שגריר:
 כמו שבסופו של דבר מסרנו עמדה שלא מתנגדת בתחום החקלאות, אני מניח שאותו דבר יהיה בנוגע לתחום הבינוי
חגי שגריר:
 העמדה שלנו באופן עקרוני היא שעיקר המסה של העובדים שיגיעו לפה, גם אחרי המשבר הזה, במסגרת ההסכמים הבילטרליים, זו הפלטפורמה הכי טובה
יעקב אשר:
חד-משמעית
חגי שגריר:
ולכן, אנחנו מנסים לייצר מוצרי מדף נוספים, כמו ההסכם שנחתם ביום שישי שעבר
חגי שגריר:
 אבל אם המדינה נמצאת במצב של לחימה ובמצב של מצוקה, או בתקופה שהיא קצובה בזמן וגם קצובה במספר הפועלים, אני מניח שהעמדה שלנו היא כן
יעקב אשר:
זה בעצם מופיע בהצעת המחליטים
יעקב אשר:
 גם קצבת זמן וגם קצבת כמות
חגי שגריר:
כן, כן
יעקב אשר:
זה אומר שזאת העזרה הראשונה
יעקב אשר:
 מי האיש של משרד החוץ בזום?
לאה קריכלי:
תובל
סימון דוידסון:
זה רק אומר שאם לא יעשו דיון, ביום ראשון לא תהיה החלטת ממשלה
סימון דוידסון:
 השאלה האם זה יכול לקרות
יעקב אשר:
סבלנות
נאור שירי:
תן לו שנייה
נאור שירי:
 לגבי התסקיר?
לאה קריכלי:
נעביר לכם
סימון דוידסון:
הוא אומר שזה יכול לקרות היום
סימון דוידסון:
 בואו נסתכל על הזמנים
יעקב אשר:
נכון, זה לא יכול לקרות היום – זה חייב לקרות היום
חגי שגריר:
היום או מחר
יעקב אשר:
מבחינתם הם יכולים לתת את זה
יעקב אשר:
 אני אומר שמבחינתי, הדיון הזה צריך להיות בממשלה, שיחליטו שם מה שיחליטו
יעקב אשר:
 השר הזה ישכנע את השר השני – לא מעניין אותי
נאור שירי:
רק שלא יחליטו לדון בזה בשבוע אחרי
חגי שגריר:
אם זה עולה ביום ראשון, יש אצלנו עבודה פנימית מסודרת
חגי שגריר:
 זה עובר ללשכות וזה מתוכלל ובסוף מקבל את ההחלטה
חגי שגריר:
 ואם זה עולה ביום ראשון, עד מחר לכל המאוחר תהיה עמדה
יעקב אשר:
 תובל, בבקשה
תובל בן אורי:
אין לי מה להוסיף למה שחגי אמר
תובל בן אורי:
 ברגע שנקבל את הנוסח המעודכן אנחנו נדון בזה וניתן את ההחלטה שלנו
תובל בן אורי:
 אנחנו עובדים לפי הלו"ז שאומרים לנו ולפי מתי שזה אמור לעלות לממשלה
יעקב אשר:
 אפרת, תעדכני אותנו בבקשה
יעקב אשר:
 הנוסח הופץ על ידכם, אבל לא הופץ על ידי מזכירות הממשלה
אפרת פרוקצ'יה:
זה עדיין בעבודה ממשלתית
אפרת פרוקצ'יה:
 כמובן שהמשרד היוזם שולח טיוטה למשרדים, מקבל את העמדות ורק לאחר קבלת כל האישורים הוא מעלה את זה לממשלה
יעקב אשר:
העמדות יכלו להגיע עד עכשיו, וזה יכול היה לחכות רק עד שמעלים את זה לסדר-היום
יעקב אשר:
 לאיזהgo מחכים עוד? כל עוד שבמשרד הממשלתי לא רואים שזה מופיע בסדר-היום, המשרד לא מתחיל לטפל בזה?
אפרת פרוקצ'יה:
לא, לא, לא
אפרת פרוקצ'יה:
 מה שקורה הוא שבהחלטת ממשלה צריך לקבל את עמדת השרים הרלוונטיים
אפרת פרוקצ'יה:
 ובמסגרת ההצעה רשום מהי עמדת השרים הרלוונטיים
אפרת פרוקצ'יה:
 הרי לא ניתן לקדם החלטה כזאת בלי שרים שהם אינהרנטיים לתהליך, מחכים לעמדות שלהם ורק אז נוכל להתקדם
יעקב אשר:
משרד האוצר, כאן?
לאה קריכלי:
אמורים להיות בזום
יעקב אשר:
בזום? המל"ל? כן
יעקב אשר:
 עמדתכם, בבקשה
אפרת שיטנברג:
אנחנו כמל"ל לא עסקנו בסוגיה הספציפית הזאת
אפרת שיטנברג:
 אנחנו ממוקדים במתן מענה לכוח אדם חיוני, והצורך הגדול והחיוני ביותר היה בתחום החקלאות
סימון דוידסון:
זה לא נכון, זה פשוט לא נכון
יעקב אשר:
איך הגעתם לזה? זה נכון שבחקלאות זה חיוני מאוד
סימון דוידסון:
זה – גם חקלאות
יעקב אשר:
בסדר, הוא במקום הראשון
יעקב אשר:
 מי במקום השני?
אפרת שיטנברג:
אנחנו נתכלל עמדה ונעביר אותה
יעקב אשר:
הבנתי, טוב
יעקב אשר:
 אני אגיד לך למה, כי השתמשו בשמכם לאורך כל התקופה הזאת במשרד הפנים, במל"ל וכולי
יעקב אשר:
 הבנתי, כרגע לא גיבשתם עמדה, ולא עסקתם בעניין הזה עד עכשיו
אפרת שיטנברג:
לא עסקנו בעניין הזה
נאור שירי:
יעקב, אפשר שאלה?
נאור שירי:
המל"ל מתכלל את זה ותקומה מתכללת את הפינוי
נאור שירי:
 מי מתכלל את המתכללים?
יעקב אשר:
שאלה מצוינת
אייל סיסו:
תקומה היא רק ליישובי העוטף
נאור שירי:
נכון, אבל יש לזה רלוונטיות למספרים
יעקב אשר:
יש לזה רלוונטיות בתוצאה
נאור שירי:
לא, גם לדרך
נאור שירי:
 אם תקומה מחליטה שצריך לשקם נניח 15 יישובים, יש לזה משמעות ישירות - - -
יעקב אשר:
שמעת איתי פה, כשהיה כאן קבלן תשתיות גדול, שאמר שהוא קיבל טלפון ממשרד ממשלתי מתקומה
יעקב אשר:
 שאלו אותו אם הוא יכול להיערך לעבודה כזאת? הוא אמר, איך אני יכול להיערך אם אין לי פועלים?
נאור שירי:
לכן אני אומר, מהתכלול של המל"ל מי מתכלל את תקומה? אתם יושבים ביחד?
אפרת שיטנברג:
אנחנו מתכללים נושאים של ביטחון לאומי
יעקב אשר:
אני שאלתי אותם האם מסיבה אחרת – הם לא בחלק הטכני של העניין – יש מבחינתם מניעה שמה שעבר בחקלאות יעבור גם בבנייה?
אפרת שיטנברג:
אין לי עמדה בנושא הזה
יעקב אשר:
 לא טיפלתם בטיוטה, כלומר גם לא נתתם שום חוות דעת לשר הפנים שיש לו מניעה לעשות את זה, נכון?
אפרת שיטנברג:
נכון, אין לנו עמדה בנושא
אפרת שיטנברג:
 זה אומר שלא טיפלנו בזה, ושאין לנו מניעה או אישור לעשות את זה
יעקב אשר:
יפה, לא טיפלתם עד עכשיו
יעקב אשר:
 לפחות תירוץ אחד ירד וגם התירוץ השני ירד
סימון דוידסון:
כמה זמן תיקח העמדה?
נאור שירי:
השאלה האם אין חסם?
יעקב אשר:
תקשיב, סימון
יעקב אשר:
 לצערי הרב, אני צריך להגיד לך כאן את מה שהשתדלתי לא להגיד – מישהו תוקע כרגע את התהליך
יעקב אשר:
 לצערי הרב, משרד מסוים תוקע את התהליך לפחות בחלק העליון שלו, ואני לא מצליח להבין למה
יעקב אשר:
 רשות האוכלוסין, בבקשה
אייל סיסו:
אני מנכ"ל רשות האוכלוסין ואיתי נמצאת ענבל משש, ראש מינהל עובדים זרים, שחזרה אתמול ב-02:00 בלילה אחרי שהייתה יומיים במולדובה, כדי להביא עובדי בנייה כמה שיותר מהר
אייל סיסו:
 גם סגרה שישה מחזורי גיוס לשנה
אייל סיסו:
 בגלל שאנחנו יושבים בוועדת הפנים, אני רוצה להגיד משהו אחר
אייל סיסו:
 אני חזרתי מאילת ומים המלח, פתחנו מרכזים של רשות האוכלוסין בים המלח, באילת, בשפיים, בעין גדי ובכל מקום אפשרי, החל מהיום השלישי למלחמה כדי לעזור למפונים
אייל סיסו:
 הונפקו מעל 6,000 תעודות זהות למפונים
אייל סיסו:
      אנחנו יכולים להגיד לכם שפגשנו הרבה מאוד אזרחים שחרב עליהם עולמם, חיבקנו ודיברנו איתם והרבה מהם איבדו את הבתים שלהם
אייל סיסו:
 ישבתי עם מזכיר קיבוץ בארי ועם התושבים, הרבה איבדו את הבתים והם לא יודעים לאן לחזור
אייל סיסו:
 ולכן, זה רק מחזק – וזאת הסיבה שהנפקנו להם תעודות זהות, כי אין להם איך להתקדם בחיים בלי תעודת זהות, אפילו ברמה הפיננסית מול הבנקים
אייל סיסו:
 קיבלנו הרבה מאוד שבחים על האנשים שעבדו וסייעו
אייל סיסו:
 זה משפיע על הלימודים, על החינוך ועל הכול
אייל סיסו:
      לגבי העובדים הזרים בבנייה
אייל סיסו:
 כרשות אוכלוסין כבר ביום השני הבנו שאנחנו בבעיה
אייל סיסו:
 לא חיכינו,  הבנו שיש בעיה ושאנחנו צריכים לפעול בדרכים בלתי קונבנציונליות ובאופן חריג
אייל סיסו:
 כל מה שהיה לא קורה כרגע, ועכשיו אנחנו צריכים לפעול בדרכים אחרות
אייל סיסו:
 עם זאת, בזהירות המתבקשת כי יש הרבה מאוד השתוללות בשוק וזה בסדר, וזה נכון שזה כך, אבל זה חייב להיכנס למסגרת ולסדר מסוים, כי אם לא אנחנו נוצף בעובדים שלא יבואו לעבוד אלא להגיש בקשה למקלט
אייל סיסו:
 לדוגמה, הצביעו לנו על המפה מאיפה אפשר להביא עובדים, אבל אי-אפשר להביא עובדים ממדינה ששולטות בהן כרגע חונטות צבאיות, ושברור לי שברגע שהם ינחתו פה הם לא ילכו לעבוד בבנייה או בחקלאות
יעקב אשר:
אף אחד לא מבקש
אייל סיסו:
 יצאו 3,784 עובדי בנייה ממדינת ישראל, שהם לא פלסטינים
אייל סיסו:
 בנוסף לא נכנסו כ-20,000 פלסטינים
יעקב אשר:
מה זאת אומרת יצאו?
אייל סיסו:
יצאו מישראל
אייל סיסו:
 עזבו 3,784 מתחילת המלחמה
אייל סיסו:
 בוקר טוב, חבר הכנסת רביבו
אייל סיסו:
 מבחינת הפעולות שנעשו, וחשוב שתכירו, קודם כול, הערכה גורפת להרבה אנשים שעובדים פה בכל המגזרים: בנייה, חקלאות, סיעוד, מלונאות וכדומה
אייל סיסו:
 אישרנו להחזיר עובדים שהיו פה ויכולים לחזור
אייל סיסו:
 החלטת הממשלה של שיכון 20,000 נוספים מביאה ל-50,000 – עברה
אייל סיסו:
 החלטת הממשלה להביא 5,000 עובדים בחקלאות – עברה
אייל סיסו:
 כבר נחתו פה 20 איש לפני כמה ימים, ויש עוד 270 איש שמתארגנים כרגע במלאווי
אייל סיסו:
 יש 250 שמתארגנים בסרי לנקה
אייל סיסו:
 חתמנו הסכם עם סרי לנקה ביום חמישי האחרון, ואנחנו מקווים להרחיב אותו גם לתחום הבנייה, כדאי שתכירו, יש את ההסכם עם הודו, שנחתם על ידי צד אחד, זה יהיה game changer
אייל סיסו:
 אני שירתי בהודו שלוש שנים, זאת מדינה שיש בה 1
אייל סיסו:
4 מיליארד איש והרבה עובדים
יעקב אשר:
יש להם גם הרבה עובדים בתחומים האלה
אייל סיסו:
 מי שבנה את כל המפרץ הפרסי, ואת איחוד האמירויות ואת דובאי
נאור שירי:
מונדיאל בקטר
אייל סיסו:
הם בונים שם שנים, אני מכיר את זה לא מהיום וזה פוטנציאל מדהים
אייל סיסו:
 התחלנו עם ההסכם הזה לפני למעלה מחצי שנה, לא עכשיו במלחמה, מתוך הבנה שזה המקור הבא שממנו אנחנו צריכים להביא עובדים
אייל סיסו:
 בנוסף לסינים ולאחרים
יעקב אשר:
אל תזכיר את הסינים עכשיו, הם לא רלוונטיים
אייל סיסו:
לא משנה, אבל הם פה והם עובדים
אייל סיסו:
 והרבה מהם לא עזבו
יעקב אשר:
מי שפה הוא פה, אבל מי שלא פה הוא לא פה
ענבל משש:
עדיין יש מאגר של עובדים שעובד גם ביום של אחרי המלחמה
נאור שירי:
אגב, הסינים בתחום הבנייה - - -
יעקב אשר:
אמרתי מקודם שיש בעיה
סימון דוידסון:
אייל, מבחינת הודו
סימון דוידסון:
 יש הבחנה שמראה שיש שם 200 מיליון מוסלמים, וחלק מהם גם עם דעות – לא עלינו
סימון דוידסון:
 יש איזושהי בדיקה? איזושהי הבחנה האם מדובר במוסלמים?
אייל סיסו:
יש בדיקה ואני תכף אתייחס לזה
אייל סיסו:
 אני לא נכנס עכשיו מוסלמים או לא מוסלמים
אייל סיסו:
 שירתי בהודו, יש מוסלמים שהם לא - - -
סימון דוידסון:
מסכים איתך
סימון דוידסון:
 אבל בפן של המוסלמים יש גם אנשים עם דעות - - -
אייל סיסו:
אני כבר אתייחס לזה וגם לעיכובים, אני רוצה להוסיף עוד כמה דברים
אייל סיסו:
 קודם כול, אנחנו צריכים לראות איך אנחנו משאירים את העובדים